ai4bharat/Pralekha huggingface dataset:
তথ্যওসম্প্রচারমন্ত্রক
জলপাইগুড়ি জেলার সংবাদ ও সংবাদকর্মীদের জন্য পিআইবি কলকাতার উদ্যোগে একদিনের কর্মশালা ‘বার্তালাপ’-এর সফল সমাপ্তি
জলপাইগুড়ি, ৮ আগস্ট, ২০১৮
‘প্রধানমন্ত্রী জীবনজ্যোতি বিমা যোজনা’, ‘প্রধানমন্ত্রী সুরক্ষা বিমা যোজনা’, ‘প্রধানমন্ত্রী জন ধন যোজনা’ এবং ‘প্রধানমন্ত্রী মুদ্রা যোজনা’ সহ অন্যান্য কল্যাণমূলক সরকারি কর্মসূচি সম্পর্কে আলোচনার জন্য সংবাদমাধ্যম কর্মীদের সঙ্গে আজ জলপাইগুড়িতে ‘বার্তালাপ’ কর্মশালার আয়োজন করে প্রেস ইনফরমেশন ব্যুরো -র কলকাতা আঞ্চলিক কার্যালয়। এই উন্নয়ন কর্মসূচিগুলির বাস্তবায়নের ক্ষেত্রে অর্জিত সাফল্য ও অগ্রগতির বিভিন্ন দিক কর্মশালায় তুলে ধরেন সংশ্লিষ্ট প্রকল্প আধিকারিক এবং কর্মসূচি রূপায়ণের সঙ্গে যুক্ত অগ্রণী ব্যাঙ্ক ব্যবস্থাপকরা। মহিলা স্বনির্ভর গোষ্ঠীগুলির জন্য তহবিল গঠন সহ অন্যান্য সফল পদক্ষেপ প্রসঙ্গে ‘বার্তালাপ’-এর মঞ্চে বক্তব্য রাখেন জলপাইগুড়ি জেলার অগ্রণী ব্যাঙ্ক সেন্ট্রাল ব্যাঙ্ক অফ ইন্ডিয়া’র চিফ ম্যানেজার শ্রী দেবজিৎ সরকার। তিনি জানান, জেলায় কর্মসূচিগুলির সুফল গ্রহীতাদের কাছে ব্যাঙ্ক বিশেষ সাফল্যের সঙ্গেই সরকারি সহায়তার যোগান পৌঁছে দিয়েছে। এই স্বনির্ভর গোষ্ঠীগুলি তাদের ঋণের ৯৫ শতাংশই ইতিমধ্যে পরিশোধ করেছে বলে তিনি উল্লেখ করেন। ব্যাঙ্কের আর্থিক সাক্ষরতা কর্মসূচির ভারপ্রাপ্ত আধিকারিক শ্রী সুভাষ দত্ত কর্মশালার প্রশ্নোত্তর পর্বে ‘বেটি বাঁচাও, বেটি পড়াও’ এবং ‘স্বচ্ছ ভারত মিশন’-এর মতো বিভিন্ন কর্মসূচির বৈশিষ্ট্যগুলি তুলে ধরেন।
পিআইবি কলকাতার উপ-নির্দেশক শ্রী অজয় মহমিয়া সারা দেশে জেলা পর্যায়ে সাংবাদিক ও সংবাদকর্মীদের জন্য এই ধরণের কর্মশালা আয়োজনের লক্ষ্য ও উদ্দেশ্যের কথা বিবৃত করেন। তিনি জানান, পিআইবি-র উদ্যোগে সারা বছর ধরেই দেশের বিভিন্ন জেলায় এই ধরণের কর্মশালা আয়োজিত হচ্ছে। সময়মতো বেতন ও পারিশ্রমিক না পাওয়া বা কম পাওয়া, সামাজিক সুরক্ষার অভাব এবং সরকারিভাবে অনুমোদিত সাংবাদিক ও সংবাদকর্মীদের জন্য অ্যাক্রিডিটেশন কার্ড ইস্যু না করার মতো সমস্যাগুলি সম্পর্কে উপস্থিত সাংবাদিকরা দৃষ্টি আকর্ষণ করলে শ্রী মহমিয়া বিশেষ জোর দিয়ে বলেন যে কেন্দ্রীয় সরকার বরাবরই সংবাদমাধ্যমগুলির স্বনিয়ন্ত্রিত ব্যবস্থাকে উৎসাহদান করে আসছে। সুতরাং, এই ধরণের বিষয়গুলি সংবাদমাধ্যম সংস্থা ও জেলা পর্যায়ের প্রেস ক্লাবগুলির মাধ্যমে দ্রুত নিষ্পত্তির চেষ্টা করা যেতে পারে। বর্ষীয়ান সাংবাদিক শ্রী জ্যোতি সরকার এবং শ্রী পুলকেশ ঘোষ জেলা পর্যায়ের সাংবাদিকদের কাজকর্মের ক্ষেত্রে পিআইবি-র ইস্যু করা প্রেস রিলিজ, সরকারি পরিসংখ্যান এবং তথ্য ও নিবন্ধের উপযোগিতার ওপর আলোকপাত করেন। প্রামাণ্য তথ্যের প্রচার ও প্রকাশের স্বার্থে পিআইবি-র মতো সরকারি মাধ্যমের সঙ্গে নিরন্তর সংযোগ ও যোগাযোগ রক্ষা করে কাজ করে যাওয়ার জন্য তাঁরা আর্জি জানান সংবাদপত্র ও বৈদ্যুতিন মাধ্যমের সংবাদকর্মীদের কাছে।
সংবাদ ও প্রচারমাধ্যম এবং জেলার প্রেস ক্লাব সচিব শ্রী প্রদীপ সরকারের বিভিন্ন প্রশ্নের এদিন উত্তর দেন পিআইবি কলকাতার উপ-নির্দেশক শ্রীমতী চিত্রা গুপ্ত। তিনি বলেন, এই ধরণের কর্মশালার উদ্দেশ্য হল মোটামুটিভাবে সংবাদমাধ্যমগুলির সাহায্যে জনসাধারণের কাছে কেন্দ্রীয় সরকার গৃহীত বিভিন্ন কল্যাণমূলক কর্মসূচিগুলির কথা পৌঁছে দেওয়া। এই পর্বটির পরিচালনার দায়িত্বও পালন করেন তিনি। পিআইবি-র নতুনভাবে সাজিয়ে তোলা ওয়েবসাইটটিতে বিভিন্ন ভাষায় তথ্য ও রেফারেন্স আপলোড-এর যে ব্যবস্থা করা হয়েছে, সে সম্পর্কে কর্মশালায় একটি অডিও-ভিস্যুয়াল উপস্থাপনা পেশ করেন পিআইবি-র পক্ষে শ্রী শান্তনু সিনহা।
পিআইবি-র উদ্যোগে জেলা পর্যায়ের পরবর্তী ‘বার্তালাপ’ অনুষ্ঠিত হবে দার্জিলিং-এ আগামী শুক্রবার, ১০ই আগস্ট।
SSS/SKD/DM/….
(Visitor Counter : 17
জাহাজচলাচলমন্ত্রক
প্রধানমন্ত্রী বারাণসী থেকে ১৩ জানুয়ারি বিশ্বের দীর্ঘতম নৌকাবিহার ‘গঙ্গা বিলাস’এর সূচনা করবেন
নয়াদিল্লি, ০৮ জানুয়ারি, ২০২৩
প্রধানমন্ত্রী শ্রী নরেন্দ্র মোদী বারাণসী থেকে ১৩ জানুয়ারি বিশ্বের দীর্ঘতম নৌকাবিহার ‘গঙ্গা বিলাস’এর সূচনা করবেন। কেন্দ্রীয় বন্দর, জাহাজ চলাচল, জলপথ এবং আয়ুষ মন্ত্রী শ্রী সর্বানন্দ সোনোওয়াল বলেছেন, এর মধ্য দিয়ে ভারতে নৌকাবিহার পর্যটনের নতুন যুগের সূচনা হবে। এমভি গঙ্গা বিলাস ৩ হাজার ২০০ কিলোমিটার পথ অতিক্রম করবে। ভারতের ৫টি রাজ্য এবং বাংলাদেশের মোট ২৭টি নদীর অববাহিকা পর্যটকরা সফর করবেন।
শ্রী সোনোওয়াল জানান, দেশে নদী পর্যটনের বিরাট এক সুযোগ এর ফলে তৈরি হবে। গঙ্গা বিলাসের সাহায্যে আমাদের সমৃদ্ধশালী ঐতিহ্য সারা বিশ্বের কাছে পরিচিত হবে। ভারতের জীব বৈচিত্র্য, সংস্কৃতি, শিক্ষা এবং আধ্যাত্মিকতার স্বাদ পর্যটকরা এই জলপথ ভ্রমণের মধ্যে দিয়ে উপভোগ করতে পারবেন। কাশি থেকে সারনাথ, মাজুলি থেকে মায়ঙ্ক, সুন্দরবন থেকে কাজিরাঙ্গা- সংশ্লিষ্ট অঞ্চলের বিভিন্ন বৈশিষ্ট্যের আস্বাদন তাঁরা করতে পারবেন। মন্ত্রী বলেন, অ্যাক্ট ইস্ট নীতিকে শক্তিশালী করার জন্য প্রধানমন্ত্রীর নেতৃত্বে যে উদ্যোগ নেওয়া হয়েছে তার ফলে ভারতে নৌ পর্যটনের নতুন যুগের সূচনা হবে।
এম ভি গঙ্গা বিলাস ৫১ দিন ধরে ৫০টি পর্যটন স্থানে ভ্রমণ করবে। এর মধ্যে রয়েছে বিহারের পাটনা, ঝাড়খন্ডের সাহেবগঞ্জ, পশ্চিমবঙ্গের কলকাতা, বাংলাদেশের ঢাকা, আসামের গুয়াহাটি শহর। ৬২ মিটার দীর্ঘ এবং ১২ মিটার চওড়া এই জলযানের তিনটি তলায় ১৮টি স্যুট রয়েছে। ৩৬ জন যাত্রী বিলাসবহুল এই জলযানে সফর করবেন। এখানে দূষণমুক্ত ব্যবস্থাপনা থাকছে। এম ভি গঙ্গা বিলাসের প্রথম নৌযাত্রায় সুইজারল্যান্ডের ৩২ জন পর্যটক ভ্রমণ করবেন। ১৩ জানুয়ারি বারাণসী থেকে রওনা হয়ে এটির ডিব্রুগড়ে পৌঁছানোর কথা।
ভারতের সমৃদ্ধশালী ঐতিহ্যকে তুলে ধরার জন্য এই জলযান ঐতিহাসিক, সাংস্কৃতিক এবং আঞ্চলিক দিক থেকে বিভিন্ন গুরুত্বপূর্ণ স্থান সফর করবে। যাত্রীরা বারাণসীর গঙ্গা আরতি, বৌদ্ধ ধর্মের পবিত্র স্থান সারনাথ, তন্ত্র সাধনার পীঠস্থান মায়ঙ্ক এবং বৃহত্তম নদী দ্বীপ মাজুলি ঘুরে দেখবেন। তাঁরা বিহার স্কুল অফ যোগ এবং বিহারের বিক্রমশীলা বিশ্ববিদ্যালয়ও প্রত্যক্ষ করবেন। ভারতের সমৃদ্ধ ঐতিহ্যের স্বাদ পাওয়ার পাশাপাশি রয়্যাল বেঙ্গল টাইগার খ্যাত সুন্দরবন অথবা এক শৃঙ্গ গন্ডারের আবাসস্থল কাজিরাঙ্গাও পর্যটকরা যাবেন।
দেশে নৌকাবিহার পর্যটনের প্রসার ঘটানোর গুরুত্বের কথা উল্লেখ করে শ্রী সোনোওয়াল বলেন, এর মাধ্যমে কর্মসংস্থানের সুযোগ গড়ে উঠবে এবং সংশ্লিষ্ট অঞ্চলে উন্নয়ন ত্বরান্বিত হবে। এম ভি গঙ্গা বিলাসে এই নৌকাবিহার বন্দর, জাহাজ চলাচল এবং জলপথ মন্ত্রকের উদ্যোগে বাস্তবায়িত হবে। বর্তমানে কলকাতা এবং বারাণসীর মধ্যে ৮টি জাহাজ চলাচল করছে। অন্যদিকে ব্রহ্মপুত্র নদে চারটি জলযান পর্যটনের কাজে ব্যবহার করা হচ্ছে। জলপথ সংস্কারের জন্য বিপুল পরিমাণ বিনিয়োগের ফলে দেশজুড়ে নৌকাবিহারের মাধ্যমে পর্যটনের প্রসার ঘটবে। ফলস্বরূপ দেশের পিছিয়ে পরা অংশে দ্রুতহারে উন্নয়ন হবে।
PG/CB/NS
(Visitor Counter : 152
প্রতিরক্ষামন্ত্রক
কোরিয়া প্রজাতন্ত্র সফরে সেনা প্রধান
নয়াদিল্লি, ২৮ ডিসেম্বর, ২০২০
সেনা প্রধান জেনারেল মনোজ মুকুন্দ নারাভানে আজ থেকে তিনদিনের কোরিয়া প্রজাতন্ত্র সফরে গেছেন। সফরকালে সেনা প্রধান সে দেশের সামরিক ও অসামরিক নেতৃবৃন্দের সঙ্গে বৈঠকে মিলিত হবেন।
সে দেশ সফরকালে জেনারেল নারাভানে সিওলে জাতীয় সমাধি ও যুদ্ধস্মারকে পুষ্পার্ঘ্য অর্পণ করবেন। এরপর তিনি সে দেশের জাতীয় প্রতিরক্ষা মন্ত্রী, সেনা প্রধান, জয়েন্ট চিফ-অফ-স্টাফ-এর চেয়ারম্যান এবং প্রতিরক্ষা সংগ্রহ সংক্রান্ত প্রশাসনিক মন্ত্রীর সঙ্গে ভারত-দক্ষিণ কোরিয়া প্রতিরক্ষা সম্পর্কের আরও সম্প্রসারণের বিভিন্ন দিক নিয়ে কথা বলবেন।
সেনা প্রধান নারাভানে সে দেশের গাঙ্গোন প্রদেশে কমব্যাট ট্রেনিং সেন্টার এবং ডেজোন-এ অ্যাডভান্সড ডিফেন্স ডেভেলপমেন্ট প্রতিষ্ঠান ঘুরে দেখবেন।
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯২ কোটি ২৭ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ২০ কোটি ৬৯ লক্ষের বেশি টিকার ডোজ রয়েছে
নতুন দিল্লি, ১৫ এপ্রিল, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ১৯২ কোটি ২৭ লক্ষ ২৩ হাজার ৬২৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ২০ কোটি ৬৯ লক্ষ ৩৯ হাজার ৯৫১টি টিকার ডোজ হাতে রয়েছে।
CG/BD/AS/
(Visitor Counter : 90
অর্থমন্ত্রক
অর্থমন্ত্রী শ্রীমতি নির্মলা সীতারমন এবং ভুটানের অর্থমন্ত্রী মিঃ লিওনপো নামগে শেরিং যৌথভাবে ভুটানে 'বিএইচআইএম-ইউপিআই' অ্যাপ পরিষেবা'র সূচনা করছেন
নতুন দিল্লি, ১৩ জুলাই, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারামন এবং ভুটানের অর্থমন্ত্রী মিঃ লিওনপো নামগে শেরিং আজ একটি ভার্চুয়াল অনুষ্ঠানে যৌথভাবে ভুটানের 'বিএইচআইএম-ইউপিআই'অ্যাপ পরিষেবা'র সূচনা করছেন। এই অনুষ্ঠানে উপস্থিত ছিলেন কেন্দ্রীয় অর্থ প্রতিমন্ত্রী ডঃ ভাগবত কিষাণরাও করদ, ভুটানের অর্থবিষয়ক কর্তৃপক্ষের গভর্নর মিঃ দাশো পেনজোর,ভারতের আর্থিক পরিষেবা বিভাগের সচিব শ্রী দেবাশীষ পান্ডা, ভুটানে নিযুক্ত ভারতের রাষ্ট্রদূত শ্রীমতি রুচিরা কাম্বুজ, ভারতে নিযুক্ত ভুটানের রাষ্ট্রদূত জেনারেল ভি নামগিয়েল সহ বিশিষ্ট ব্যক্তিবর্গ।
অনুষ্ঠানে প্রধান অতিথির বক্তব্যে শ্রীমতী সীতারমন জানান, ভারত প্রতিবেশী দেশেকে প্রথম গুরুত্ব দেওয়ার যে নীতি গ্রহণ করেছে, তার আওতায় ভুটানে এই পরিষেবা চালু করা হয়েছে।কেন্দ্রীয় অর্থমন্ত্রী জানান কোভিড-১৯ এর সঙ্কটময় পরিস্থিতিতে দেশে ডিজিটাল লেনদেনের ক্ষেত্রে বিএইচআইএম-ইউপিআই অ্যাপ পরিষেবা গুরুত্বপূর্ণ ভূমিকা পালন করছে। এমনকি এই ডিজিটাল লেনদেনে গতি এসেছে বলেও উল্লেখ করেন তিনি। গত পাঁচ বছরে ১০ কোটিরও বেশি ইউপিআই কিউআর তৈরি হয়েছে এবং ২০২০- ২১ অর্থ বর্ষে এই বিএইচআইএম-ইউপিআই'এর মাধ্যমে ৪১ লক্ষ কোটি টাকারও বেশি লেনদেন হয়েছে।
অনুষ্ঠানে ভুটানের অর্থমন্ত্রী মিঃ লিওনপো নামগে শেরিং ভুটানে বিএইচআইএম-ইউপিআই পরিষেবা চালু করার জন্য ভারত সরকারকে ধন্যবাদ ও কৃতজ্ঞতা জানান।
২০১৯ সালে প্রধানমন্ত্রী শ্রী নরেন্দ্র মোদী ভুটান সফরের সময় এই পরিষেবা চালু করার ক্ষেত্রে সাহায্যের জন্য যে প্রতিশ্রুতি দিয়েছিল, তা এ দিন পূরণ হয়েছে। উল্লেখ্য প্রধানমন্ত্রীর সফরের অব্যবহিত পরে, ভারত এবং ভুটান উভয়ই একে অপরের রুপে কার্ড ব্যবহার করতে সম্মত হয় এবং ইতিমধ্যে এর ব্যবহার শুরু হয়েছে।
প্রতিবছর ভারত থেকে বহু পর্যটক ভুটানে বেড়াতে যান। এই পরিষেবা চালু হওয়ায় এবার সংস্পর্শহীন লেনদেন সম্ভবপর হবে। এর ফলে পর্যটক ও ব্যবসায়ীরা উপকৃত হবেন।
এই পরিষেবা চালু করার অঙ্গ হিসেবে শ্রীমতি সীতারমন এদিন বিএইচআইএম-ইউপিআই অ্যাপের সাহায্যে সরাসরি লেনদেনের মাধ্যমে ভুটানের ওজিওপি কেন্দ্র থেকে জৈব পণ্য কেনেন।
CG/SS/SKD
(Visitor Counter : 209
প্রতিরক্ষামন্ত্রক
সৈনিক বিদ্যালয়ের ৮০০ শিক্ষকের প্রশিক্ষণের জন্য গান্ধীনগরের আইআইটিই-এর সঙ্গে প্রতিরক্ষা মন্ত্রক সমঝোতাপত্র স্বাক্ষর করেছে
নতুন দিল্লি, ১০ ডিসেম্বর, ২০২১
সৈনিক বিদ্যালয়ের শিক্ষকদের প্রশিক্ষণের সুবিধার্থে প্রতিরক্ষা মন্ত্রক গান্ধীনগরে ইন্ডিয়ান ইনস্টিটিউট অফ টিচার এডুকেশন -র সঙ্গে সমঝোতাপত্র স্বাক্ষর করেছে। নতুন দিল্লিতে আজ প্রতিরক্ষা মন্ত্রকের পক্ষ থেকে শ্রী রাকেশ মিত্তল এবং সৈনিক বিদ্যালয় সোসাইটির সাম্মানিক সচিব ও আইআইটিই-এর উপাচার্য সহ অন্যান্য শীর্ষ আধিকারিকদের উপস্থিতিতে এই সমঝোতাপত্র স্বাক্ষরিত হয়।
ভারতীয় নীতির সঙ্গে শিক্ষার্থীদের মানসম্মত শিক্ষা প্রদানের ক্ষেত্রে সৈনিক বিদ্যালয়ের শিক্ষকদের দক্ষতা বৃদ্ধিতে এই সমঝোতা একটি গুরুত্বপূর্ণ পদক্ষেপ হিসেবে উল্লেখ করেন প্রতিরক্ষা সচিব জানান, এই চুক্তি শুধুমাত্র বর্তমান সৈনিক বিদ্যালয়েরই নয়, বরং ১০০টি নির্মাধীন বিদ্যালয়ের মানোন্নয়নেরও সাহায্য করবে।
সমঝোতা অনুযায়ী ২০২২ সালের জানুয়ারি থেকে আগামী পাঁচ বছরের মেয়াদে সৈনিক বিদ্যালয়ের ৮০০ জনেরও বেশি শিক্ষককে 'গুরুদীক্ষা' এবং 'প্রতিবন্ধতা' শীর্ষক দুটি পাঠক্রমের মাধ্যমে প্রশিক্ষণ দেওয়া হবে।
এই সমঝোতাপত্র স্বাক্ষরের মূল উদ্দেশ্যই হলো আগামী দিনে শিক্ষকদের ভারতীয় ঐতিহ্যের রূপান্তরমূলক জ্ঞানের বিষয়ে প্রশিক্ষণ দেওয়া এবং শিক্ষা ক্ষেত্রে এক নতুন অধ্যায়ের সূচনা করা। এই চুক্তি স্বাক্ষর অনুষ্ঠানে প্রতিরক্ষা মন্ত্রকের অতিরিক্ত সচিব শ্রীমতী নিবেদিতা শুল্কা বর্মা এবং মন্ত্রকের অন্যান্য শীর্ষ আধিকারিকরা উপস্থিত ছিলেন।
CG/SS/SKD/
(Visitor Counter : 110
প্রধানমন্ত্রীরদপ্তর
জাতীয় বিজ্ঞান দিবসে প্রধানমন্ত্রীর বিজ্ঞানীদের প্রতি শুভেচ্ছা
নয়াদিল্লি, ২৮ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী জাতীয় বিজ্ঞান দিবস উপলক্ষে বৈজ্ঞানিকদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “জাতীয় বিজ্ঞান দিবস উপলক্ষে সকল বৈজ্ঞানিক ও বিজ্ঞান প্রেমীদের শুভেচ্ছা জানাই। আসুন, আমরা সকলে মিলে বিজ্ঞানের প্রতি আমাদের অঙ্গীকার পূরণ করি এবং মানবজাতির উন্নয়নে বিজ্ঞানের শক্তিকে কাজে লাগাই”।
CG/CB/SB
(
বিদ্যুৎমন্ত্রক
দেশে আন্তঃরাজ্য বিদ্যুৎ সরবরাহ প্রকল্প রূপায়ণের গতি খতিয়ে দেখলেন কেন্দ্রীয় বিদ্যুৎ এবং নতুন ও পুনর্নবীকরণযোগ্য শক্তিমন্ত্রী
বিদ্যুৎ সরবরাহের পরিকল্পনা করার সময়ে গ্রীন হাইড্রোজেন উৎপাদন এবং উপকূলভাগে বায়ু চালিত বিদ্যুৎ উৎপাদনের মতো সাম্প্রতিক বিষয়গুলিকে বিবেচনা করতে হবে : কেন্দ্রীয় বিদ্যুৎ মন্ত্রী আর. কে. সিং
নয়াদিল্লি, ১৪ জুলাই, ২০২৩
দেশের পুনর্নবীকরণযোগ্য শক্তি উৎপাদন ক্ষমতা বৃদ্ধির প্রেক্ষাপটে কেন্দ্রীয় বিদ্যুৎ এবং নতুন ও পুনর্নবীকরণযোগ্য শক্তিমন্ত্রী শ্রী আর কে সিং গতকাল ১৩ জুলাই ২০২৩ রাজস্থানের জয়পুরে পর্যালোচনা বৈঠক করেছেন। বৈঠকে আন্তঃরাজ্য বিদ্যুৎ সরবরাহ ব্যবস্থার অগ্রগতি খতিয়ে দেখা হয়। এই ব্যবস্থার মাধ্যমে নাগরিকদের বিদ্যুতের চাহিদা মেটাতে, যে সব রাজ্যে বিদ্যুৎ উদ্বৃত্ত সেখান থেকে বিদ্যুতের ঘাটতি রয়েছে এমন রাজ্যগুলিতে বিদ্যুৎ সরবরাহের পরিকল্পনা করা হয়েছে।
২০৩০ সালের মধ্যে মোট বিদ্যুৎ উৎপাদনের ৫০ শতাংশ অজৈব উৎস থেকে করার যে সংকল্প ভারত নিয়েছে তার উল্লেখ করে বিদ্যুৎ মন্ত্রী বলেন, এই লক্ষ্য অর্জন করা সম্ভব হবে কি না তা সংশ্লিষ্ট সরবরাহ পরিকাঠামোর উন্নয়নের ওপর নির্ভর করছে। ২০৩০ সালের মধ্যে দেশের বিদ্যুৎ উৎপাদন ক্ষমতা বেড়ে ৭৭৭ গিগাওয়াট ছাড়িয়ে যাবে বলে মনে করা হচ্ছে। সেই সময়ে সর্বোচ্চ চাহিদা থাকবে ৩৩৫ গিগাওয়াটের আশপাশে। এই পরিস্থিতিতে ৫৩৭ গিগাওয়াট পুনর্নবীকরণযোগ্য শক্তি সরবরাহের একটি সার্বিক পরিকল্পনা গড়ে তোলা হয়েছে। ২০২২ সালের ডিসেম্বর মাসে বিদ্যুৎ মন্ত্রী এই পরিকল্পনাটি প্রকাশ করেছিলেন।
আন্তঃরাজ্য বিদ্যুৎ সরবরাহ ব্যবস্থার আওতায় থাকা বিভিন্ন প্রকল্পের পরিকল্পনা, নিলাম প্রক্রিয়া ও রূপায়ণের গতি খতিয়ে দেখেন বিদ্যুৎ মন্ত্রী। যেসব প্রকল্পে প্রতিবন্ধকতার সৃষ্টি হয়েছে সেগুলির মোকাবিলা করে কিভাবে প্রকল্প সম্পাদন করা যায়, তার দিশা নির্দেশ করেন তিনি।
বিদ্যুৎ সরবরাহের পরিকল্পনা করার সময়ে গ্রীন হাইড্রোজেন উৎপাদন, বিদ্যুতের ক্রমর্বধমান চাহিদা মেটাতে প্রথাগত বিদ্যুতের উৎপাদন ক্ষমতা বৃদ্ধি এবং তামিলনাড়ু ও গুজরাটের উপকূল অঞ্চলে বায়ু চালিত বিদ্যুৎ উৎপাদনের মতো সাম্প্রতিক বিষয়গুলিকে বিবেচনা করতে হবে বলে কেন্দ্রীয় বিদ্যুৎ মন্ত্রী মন্তব্য করেন। রাজস্থান, গুজরাট, তামিলনাড়ু, অন্ধ্রপ্রদেশ, মহারাষ্ট্রের মতো পুনর্নবীকরণযোগ্য শক্তি সম্পদে সমৃদ্ধ রাজ্যগুলির আন্তঃরাজ্য সরবরাহ পরিকল্পনা খতিয়ে দেখেন তিনি।
উত্তর পূর্বাঞ্চলের আন্তঃরাজ্য ও অন্তর্রাজ্য বিদ্যুৎ পরিবহণ পরিকল্পনাও বিশদে খতিয়ে দেখা হয়।
সরবরাহ পরিকল্পনা যাতে গতিশীল এবং ক্রমপরিবর্তনশীল চাহিদার সঙ্গে সাযুজ্যপূর্ণ হয়, তা নিশ্চিত করার নির্দেশ দিয়েছেন বিদ্যুৎ মন্ত্রী।
(CG/SD/NS…. 14.07.23... 370
সংস্কৃতিমন্ত্রক
গান্ধীজীর আদর্শ ও বাণী যথাযথ প্রচার ও প্রসারে গান্ধী এনসাইক্লোপিডিয়া তৈরি করা জন্য ২ কোটি ৯৫ লক্ষ টাকা মঞ্জুর
নয়াদিল্লি, ১০ ডিসেম্বর, ২০১৯
সমাজে গান্ধীজীর আদর্শ ও বাণী ছড়িয়ে দেওয়ার লক্ষ্যে সরকার গান্ধী এনসাইক্লোপিডিয়া গঠনের কাজ করছে। এই লক্ষ্যে কলকাতার ন্যাশনাল কাউন্সিল অফ সায়েন্স মিউজিয়াম সোশ্যাল মিডিয়া প্ল্যাটফর্মের মাধ্যমে গান্ধীজীর আদর্শ ও বাণীর যথাযথ প্রচার ও প্রসারের জন্য এনসাইক্লোপিডিয়া তৈরির কাজ করছে। মহাত্মা গান্ধীর স্বার্ধশত জন্ম শতবার্ষিকী উদযাপনের অঙ্গ হিসেবে এই এনসাইক্লোপিডিয়া গঠনে ৫ কোটি ২৫ লক্ষ টাকা খরচ করা হবে। এরমধ্যে প্রথম কিস্তি বাবদ ২ কোটি ৯৫ লক্ষ টাকা মঞ্জুর করা হয়েছে। রাজ্যসভায় আজ এক লিখিত জবাবে একথা জানান স্বাধীন দায়িত্বপ্রাপ্ত কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল
SSS/BD/NS
(Visitor Counter : 62
প্রধানমন্ত্রীরদপ্তর
প্রাক্তন কেন্দ্রীয় মন্ত্রী শ্রী মানিকরাও গভিত-এর প্রয়াণে শোক প্রকাশ প্রধানমন্ত্রীর
নয়াদিল্লি, ১৭ সেপ্টেম্বর, ২০২২
প্রাক্তন কেন্দ্রীয় মন্ত্রী শ্রী মানিকরাও গভিত-এর মৃত্যুতে গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন,
“প্রাক্তন কেন্দ্রীয় মন্ত্রী শ্রী মানিকরাও গভিত-এর প্রয়াণে আমি শোকাহত। তিনি ছিলেন অভিজ্ঞতম সাংসদদের অন্যতম। আদিবাসী সম্প্রদায়গুলির ক্ষমতায়নের লক্ষ্যে তিনি নানাভাবে চেষ্টা চালিয়ে গেছেন। তাঁর পরিবার-পরিজন এবং অনুগামীদের আমি শোক ও সমবেদনা জানাই। ওঁ শান্তি!”
PG/SKD/DM/
(
প্রধানমন্ত্রীরদপ্তর
ভারতের প্রথম প্রধানমন্ত্রী পন্ডিত জওহরলাল নেহরুকে তাঁর জন্মবার্ষিকীতে শ্রদ্ধা জানালেন প্রধানমন্ত্রী
নয়াদিল্লি, ১৪ নভেম্বর, ২০১৮
প্রধানমন্ত্রী শ্রী নরেন্দ্র মোদী ভারতের প্রথম প্রধানমন্ত্রী পন্ডিত জওহরলাল নেহরুর জন্মবার্ষিকীতে তাঁর প্রতি শ্রদ্ধা জানিয়েছেন। এক বার্তায় প্রধানমন্ত্রী বলেছেন- “আমাদের প্রথম প্রধানমন্ত্রী পন্ডিত জওহরলাল নেহরুকে তাঁর জন্মবার্ষিকীতে স্মরণ করছি। স্বাধীনতা সংগ্রামে তার ভূমিকা এবং প্রধানমন্ত্রী হিসাবে তাঁর মেয়াদকালে আমরা তাঁর অবদানকেও স্মরণ করি।”
CG/BD/NS/…
(Visitor Counter : 55
প্রধানমন্ত্রীরদপ্তর
কেন্দ্রীয় মন্ত্রী শ্রী অনুরাগ ঠাকুরের নিবন্ধ ভাগ করে নিলেন প্রধানমন্ত্রী
নয়াদিল্লি, ১৬ মার্চ, ২০২৩
প্রধানমন্ত্রী শ্রী নরেন্দ্র মোদী কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুরের লেখা ‘ভারতের যুব সমাজ অনিশ্চিত বিশ্বে আশার আলো নিয়ে আসছে’ শীর্ষক একটি নিবন্ধ ভাগ করে নিলেন।
প্রধানমন্ত্রীর দপ্তর থেকে ট্যুইটে বলা হয়েছে;
“ভারতের যুব সম্প্রদায় অনিশ্চিত বিশ্বর জন্য আশার আলো নিয়ে আসছে লিখেছেন কেন্দ্রীয় মন্ত্রী @ianuragthakur... আপনারাও পড়ুন!
https://timesofindia.indiatimes.com/india/speaking-their-mind-green-clean-and-peaceful/articleshow/98670579.cms
নমো অ্যাপের মাধ্যমে এখান থেকে পড়ুন।”
PG/PM/NS
(
সড়কপরিবহণওমহাসড়কমন্ত্রক
এক রাজ্য থেকে অন্য রাজ্যে স্থানান্তরের ক্ষেত্রে যাত্রীবাহী যানবাহনগুলির জন্য পুনর্নিবন্ধীকরণ বিধি আরও সরল করার প্রস্তাব
নয়াদিল্লি, ২৮ এপ্রিল, ২০২১
কেন্দ্রীয় সড়ক পরিবহণ মন্ত্রক খসড়া আইনের প্রেক্ষিতে এক বিজ্ঞপ্তি প্রকাশ করেছে। এই বিজ্ঞপ্তিতে এক রাজ্য থেকে অন্য রাজ্যে যানবাহনের স্থানান্তরের ক্ষেত্রে পুনর্নিবন্ধীকরণ প্রক্রিয়া আরও সরল করার প্রস্তাব দেওয়া হয়েছে। যানবাহন নিবন্ধীকরণের ক্ষেত্রে সরকারের গৃহীত পদক্ষেপগুলির আরও একটি জনকল্যাণমুখী এবং তথ্যপ্রযুক্তি-ভিত্তিক সমাধানের উদ্যোগ হিসেবে যানবাহনের পুনর্নিবন্ধীকরণের ক্ষেত্রে মন্ত্রকের পক্ষ থেকে এই প্রস্তাব রাখা হয়েছে। অবশ্য, যানবাহন নিবন্ধীকরণ প্রক্রিয়ায় আরও একটি গুরুত্বপূর্ণ দিক হিসেবে যে বিষয়টির ওপর নজর দেওয়ার প্রয়োজন রয়েছে তা হল, এক রাজ্য থেকে অন্য রাজ্যে স্থানান্তরের ক্ষেত্রে সংশ্লিষ্ট যানবাহনের পুনর্নিবন্ধীকরণ প্রক্রিয়া।
সরকারি ও বেসরকারি উভয় ক্ষেত্রের কর্মচারীদের নিবন্ধীকরণ কেন্দ্রের স্থান পরিবর্তনের সঙ্গে সঙ্গে বদলি হতে হয়। নিবন্ধীকরণ কেন্দ্রের স্থান পরিবর্তন হওয়ার ফলে কর্মচারীরা মানসিক দিক থেকে চাপ অনুভব করেন। ১৯৮৮-র মোটর গাড়ি আইনের ৪৭ নং ধারার আওতায় এক রাজ্য থেকে আরেক রাজ্যে নিবন্ধীকরণের সংস্থান রয়েছে। এই আইন অনুযায়ী একজন ব্যক্তি অন্য রাজ্যে গিয়ে সংশ্লিষ্ট যানটি ১২ মাস পুরনো নিবন্ধীকরণ নীতি অনুযায়ী ব্যবহার করতে পারেন। অবশ্য, ওই ব্যক্তি যে রাজ্যে তাঁর গাড়িটি নিয়ে গিয়েছেন, সেই রাজ্যের সংশ্লিষ্ট রাজ্য কর্তৃপক্ষের কাছে তাঁর যানটিকে ১২ মাসের মধ্যে পুনরায় নিবন্ধীকৃত করতে হবে। এই প্রেক্ষিতে যাত্রীবাহী যানবাহন ব্যবহারকারীদের কয়েকটি নীতি মেনে চলতে হবে। এগুলি হল – বর্তমানে গাড়িটি যে রাজ্যে নিবন্ধীকৃত রয়েছে, সেখান থেকে নো-অবজেকশন সার্টিফিকেট সংগ্রহ করতে হবে। এই সার্টিফিকেটের ভিত্তিতে অন্য রাজ্যে নিবন্ধীকরণ প্রক্রিয়া শুরু হবে। সংশ্লিষ্ট গাড়িটির নতুন নিবন্ধীকরণের প্রক্রিয়া বকেয়া সড়ক কর মেটানোর পর শুরু হবে। সেইসঙ্গে, যে রাজ্যে গাড়িটির নতুন নিবন্ধীকরণ হচ্ছে, সেখানেও সমানুপাতিক হাতে সড়ক কর মেটাতে হবে। সমানুপাতিক হারের ভিত্তিতে বর্তমানে যে রাজ্যে গাড়িটি নথিভুক্ত, সেখানকার কর্তৃপক্ষের কাছে প্রদেয় সড়ক করের রিফান্ড আবেদন করতে হবে। অবশ্য, সমানুপাতিক হারে সড়ক কর বাবদ রিফান্ড প্রক্রিয়া অত্যন্ত সময়সাপেক্ষ। এমনকি, রিফান্ড প্রক্রিয়া বিভিন্ন রাজ্যে ভিন্ন ভিন্ন।
মন্ত্রক খসড়া এই বিজ্ঞপ্তিটি ওয়েবসাইটে জনসমক্ষে প্রকাশ করেছে। বিজ্ঞপ্তি প্রকাশের দিন থেকে ৩০ দিনের মধ্যে সংশ্লিষ্ট সকল পক্ষের কাছ থেকে মতামত ও পরামর্শ আহ্বান করা হয়েছে।
SDG/BD/DM/
(Visitor Counter : 141
জল শক্তি মন্ত্রালয়
চাউরাক্না য়ুমথোং চাদা ৬০দা তোতি ইশিং কনেক্সনশিং ফংহল্লে
লৈবৈক্কী দাইনামিক গ্রাউন্দ ৱাতর রিসোর্স অসি পেরিওদিকেল্লি ওইনা সেন্ত্রেল গ্রাউন্দ ৱাতর বোর্দ  অমসুং রাজ্য সরকারশিংনা পুন্না শেলশীং লেপ্পি। ২০২০গী এসেসমেন্তকী মতুং ইন্না লৈবাক অসিদা লৈরিবা অপুনবা এসেসমেন্ত য়ুনিত  ৬,৯৬৫গী মনুংদা রাজ্য/য়ু.তি. ১৫দা লৈরিবা য়ুনিত ১১১৪বু “ওবরএক্সপ্লোইতেদ” ওইনা কেতেগোরাইজ তৌরে, মদুদা চহিগী লৈনুংগী ইশিং চিংথোকপা অসি চহিগী চিংথোকপা য়াবা লৈনুংগী ইশিং রিসোর্সতগী হেল্লি। ওবরএক্সপ্লোইতেদ এসেসমেন্ত য়ুনিতশিংগী অকুপ্পা ৱারোল য়াওনা লৈবাক পুম্বগী  মপুং ফাবা গ্রাউন্দ ৱাতর রিসোর্স ইনফোর্মেসন পব্লিক দোমেনদা লৈরে অমদি http://cgwb.gov.in/documents/২০২১-০৮-০২-GWRA_India_২০২০.pdf দা এসেস তৌবা য়াই।
লৈবাক্কী খুঙ্গংগী য়ুমথোং খুদিংমকপু তোতি ইশিং কনেক্সনগী খুত্থাংদা থক্নবা ইশিং ফংহনবা ঙম্নবা ২০১৯গী ওগস্ত থাদগী হৌরগা ভারত সরকারনা রাজ্যশিংগা খুৎশম্নদুনা জল জীবন মিসন  – হর ঘর জল হৌদোক্লি।
২০১৯গী ওগস্ত থাদা জল জীবন মিসন লাউথোকখিবা মতমদুদা খুঙ্গংগী য়ুমথোং করোর ৩.২৩দা তোতি ইশিং কনেক্সন লৈবগী রিপোর্ত তৌরকখি। হৌজিক ফাওবদা, ২৯.০৩.২০২৩দা রাজ্যশিং/য়ু.তি.শিংনা রিপোর্ত তৌরকপগী মতুং ইন্না হৌখিবা চহি অহুম মখায় অসিদা জে.জে.এম.গী মখাদা অহেনবা খুঙ্গংগী য়ুমথোং করোর ৮.৩৬দা তোতি ইশিং কনেক্সন ফংহনখ্রে। মতৌ অদুম্না, ২৯.০৩.২০২৩দা, লৈবাক অসিদা লৈরিবা খুঙ্গংগী য়ুমথোং করোর ১৯.৪৩গী মনুংদা চাউরাক্না য়ুমথোং করোর ১১.৫৯ না মখোয়গী য়ুমশিংদা তোতি ইশিং সপ্লাই লৈবগী রুপোর্ত তৌরক্লি। রাজ্য-রাজ্যশিং/য়ু.তি.-য়ু.তি.শিং অমসুং চহি-চহিগী অকুপ্পা ৱারোল এনেক্স তৌরি।
ইনফোর্মেসন অসি ঙসি রাজ্য সভাদা জল শক্তিগী রাজ্য মন্ত্রী শ্রী প্রহলাদ সিংহ পতেলনা অইবা পাউখুম অমদা পীখিবনি।
প্রতিরক্ষামন্ত্রক
‘মিত্র শক্তি-VII : ২০১৯’-এর প্রস্তুতি
নয়াদিল্লি, ২৭ নভেম্বর, ২০১৯
আগামী পয়লা ডিসেম্বর থেকে পুণের ফরেন ট্রেনিং নোড-এ শুরু হচ্ছে ভারত ও শ্রীলঙ্কার মধ্যে সপ্তম যৌথ সামরিক মহড়া ‘মিত্র শক্তি : ২০১৯’।
এই যৌথ সামরিক মহড়ার উদ্দেশ্যই হল রাষ্ট্রসঙ্ঘের নিয়ম মেনে শহর ও গ্রামাঞ্চলে যে কোন পরিবেশে শত্রুপক্ষের মোকাবিলা ও সন্ত্রাস দমনে প্রশিক্ষণ চালানোর মাধ্যমে দুই দেশের সেনাবাহিনীর মধ্যে সম্পর্ক আরও দৃঢ় করা। রাষ্ট্রসঙ্ঘের শান্তিরক্ষা বাহিনী নিয়ম-নীতি, কৌশল মেনে দুই দেশের সেনাবাহিনীর মহড়া চালানো হবে। পাশাপাশি থাকছে দুই দেশের বাহিনীর মধ্যে আলোচনাও। একইসঙ্গে, ভারত ও শ্রীলঙ্কার দুই বাহিনীর মধ্যে অতীতের সামরিক অভিযানের বিভিন্ন অভিজ্ঞতার বিষয় আদানপ্রদানের মাধ্যমে দক্ষতা বৃদ্ধির প্রয়াস চালানো হবে।
ভারত ও শ্রীলঙ্কা যৌথভাবে সারা বছরই শত্রুপক্ষ দমন ও সন্ত্রাস দমনে কাজ চালিয়ে আসছে। দুই দেশের মধ্যে সামরিক সহযোগিতার দীর্ঘ ইতিহাস রয়েছে। এর আগে ষষ্ঠ সামরিক মহড়া ‘মিত্র শক্তি-VI’ অনুষ্ঠিত হয়েছিল শ্রীলঙ্কায়। রাষ্ট্রসঙ্ঘের সদস্যভুক্ত দেশগুলির মধ্যে বিশ্ব শান্তির বার্তা পৌঁছে দেওয়ার লক্ষ্যেই এই ‘মিত্র শক্তি’ সামরিক মহড়া আয়োজিত হয়ে আসছে।
আগামী ১৪ই ডিসেম্বর পর্যন্ত চলবে ‘মিত্র শক্তি-VII : ২০১৯’।
CG/SS/DM
(Visitor Counter : 154
কৃষিমন্ত্রক
পশ্চিমবঙ্গে গ্রামীণ পরিকাঠামো প্রকল্পে নাবার্ডের অর্থ মঞ্জুর
কলকাতা, ০৩ জুলাই, ২০১৮
নাবার্ড ২০১৮-১৯-এর প্রথম ত্রৈমাসিকে গ্রামীণ পরিকাঠামো উন্নয়ন তহবিলের আওতায় পশ্চিমবঙ্গের জন্য ৭৫৩ কোটি ৫৩ লক্ষ টাকা মঞ্জুর করেছে। এই অর্থ ছয়টি সৌর বিদ্যুৎ প্রকল্প, একটি মাঝারি কৃষি, সেচ, পাঁচটি ক্ষুদ্র-সেচ, ১২টি বন্যা নিয়ন্ত্রণ প্রকল্প সহ ৮৬টি গ্রামীণ পরিকাঠামো প্রকল্পে খরচ করা হবে। এছাড়াও, গ্রামীণ সড়ক ও সেতু নির্মাণ মতো ৫৭টি প্রকল্প রয়েছে যেগুলির খরচও ঐ তহবিল থেকে মোটানো হবে।
সৌরবিদ্যুৎ প্রকল্পগুলি থেকে বার্ষিক ৮৮.৬১ মেগা ইউনিট বিদ্যুৎ উৎপাদিত হবে। এই বিদ্যুৎ গ্রিডে সরবরাহ করা হবে। সেইসঙ্গে, পরিবেশ ধ্বংসকারি কার্বনডাই অক্সাইড গ্যাসের নির্গমন কয়েক লক্ষ টন কমানো সম্ভব হবে। কৃষি সেচ প্রকল্পগুলির মাধ্যমে ১১ হাজার ৫৫৪ হেক্টর জমিতে চাষের জল পৌঁছাবে। এমনকি, জলের অপচয় কমাতেও সহায়ক হবে। বাড়ি-ঘর ও সম্পত্তি সহ চাষের জমিকে নদীর বন্যা ও নদীপাড়ের অবক্ষয়ের হাত থেকে রক্ষা করতে বন্যা নিয়ন্ত্রণ কর্মসূচি গ্রহণ করা হয়েছে। এই কর্মসূচিতে ১৫৫টি গ্রামে বন্যা-নিয়ন্ত্রন সংক্রান্ত কাজকর্ম পরিচালিত হবে।
গ্রামীণ সড়ক প্রশস্তকরণ ও সেগুলিকে আরও শক্তিশালী করে তোলার জন্য ১৪টি জেলার প্রায় ৩৫৩ কিলোমিটার দীর্ঘ মোট ৫৭টি সড়ক প্রকল্পের কাজ গ্রহণ করা হচ্ছে। গ্রামীণ সেতু নির্মাণের ফলে বিভিন্ন ক্ষেত্রে দূরত্ব ৮২ কিলোমিটার হ্রাস পাবে।
CG/BD/NS/…
(Visitor Counter : 16
প্রতিরক্ষামন্ত্রক
আসাম রাইফেল্স-এর তৃতীয়  ব্যাটেলিয়নের সঙ্গে উপকূলরক্ষী বাহিনীর জাহাজ ‘শৌর্য’কে ব্যবহারের বিষয়ে অনুমোদন
নয়াদিল্লি, ২২ মে, ২০১৯
সেনাবাহিনীর অভ্যন্তরীণ সহযোগিতা বৃদ্ধির লক্ষ্যে এবং প্রশিক্ষণ ও খেলাধূলার জন্য একে অপরের সম্পদ ব্যবহারের উদ্দেশ্যে আসাম রাইফেল্স-এর তৃতীয়  ব্যাটেলিয়নের সঙ্গে উপকূলরক্ষী বাহিনীর জাহাজ ‘শৌর্য’কে ব্যবহারের বিষয়ে অনুমোদন সংক্রান্ত একটি সনদ স্বাক্ষরিত হয়েছে। শিলং-এর লাইটকোর-এ এক অনুষ্ঠানে আসাম রাইফেল্স-এর মহানির্দেশক এবং ভারতীয় উপকূলরক্ষী বাহিনীর মধ্যে এই সনদটি আজ স্বাক্ষরিত হয়েছে।
ভারতের মধ্যে প্রাচীনতম আধা-সামরিক বাহিনী হিসাবে আসাম রাইফেল্স-এর শৌর্য, সাহসিকতা এবং ঐতিহ্যের এক সমৃদ্ধ ইতিহাস রয়েছে। ভারত-মায়ানমার সীমান্তে আসাম রাইফেল্স-এর ৪৬টি ব্যাটেলিয়ন সীমান্ত সুরক্ষা এবং উত্তর-পূর্বাঞ্চলীয় রাজ্যগুলিতে সন্ত্রাস নিয়ন্ত্রণে কাজ করে থাকে। অন্যদিকে, প্রতিরক্ষা মন্ত্রকের অধীনে ভারতীয় উপকূলরক্ষী বাহিনী, সেনাবাহিনীর কনিষ্ঠতম অংশ হিসাবে কাজ করে থাকে। এদের ১৪২টি জাহাজ এবং ৬২টি বিমান রয়েছে। আসাম রাইফেল্স-এর তৃতীয়  ব্যাটেলিয়নকে ১৮৩৫ সালে ‘দ্য কাছাড় লেভি’ নামে প্রতিষ্ঠা করা হয়। সেই সময় এই বাহিনীতে ৭৫০ জন সেনাকর্মী ও আধিকারিক অসমের পূর্ব সীমান্তে ব্রহ্মপুত্র নদ থেকে কাছাড়ের পাহাড়ি এলাকা পর্যন্ত সুরক্ষিত রাখার দায়িত্ব পালন করতেন। বর্তমানে এই ব্যাটেলিয়নটি নাগাল্যান্ডের কোহিমায় রয়েছে, যেখানে দ্বিতীয় বিশ্বযুদ্ধে তারা সাহসিকতার সঙ্গে জাপানি সেনার মুখোমুখী হয়েছিল এবং ভারতে তাদের অনুপ্রবেশ রোধ করেছিল।
এই ব্যাটেলিয়নের কর্মী ও আধিকারিকদের প্রশিক্ষণের জন্য উপকূলরক্ষী বাহিনীর জাহাজ ‘শৌর্য’কে ব্যবহারের বিষয়ে এই সহযোগিতা সনদ বিশেষভাবে কার্যকর হবে বলে মনে করা হচ্ছে।
CG/PB/DM
(Visitor Counter : 110